બીજી વાત એ કે જેણે પણ આ રિપોર્ટ તૈયાર કર્યો એ માણસે પાકિસ્તાનના ઈશારે આ તિકડમ ઊભું કર્યું હોય તેવો પૂરો અંદેશો છે. કેનેડામાં રહેતા પાકિસ્તાની પત્રકાર ઝફર બંગાશે કરેલા દાવા પછી તેમાં શંકા જ નથી રહેતી. બંગાશે પોતે કબૂલ્યું છે કે, જે વ્યક્તિએ આ રિપોર્ટ તૈયાર કર્યો હતો તે સતત તેના સંપર્કમાં હતો. કેનેડાના ટોરેન્ટોમાં રહેતા ઝફર બંગાશે ઈસ્લામિક વાતો વિશે લખે છે અને મસ્જિદનો ઈમામ પણ છે.